CELEX: 62018TN0740
Language: hu
Date: 2018-12-18 00:00:00
Title: T-740/18. sz. ügy: 2018. december 18-án benyújtott kereset – Taminco és Arysta LifeScience Great Britain kontra Bizottság

25.2.2019   
            
            
               HU
            
            
               Az Európai Unió Hivatalos Lapja
            
            
               C 72/35
            
         
      2018. december 18-án benyújtott kereset – Taminco és Arysta LifeScience Great Britain kontra Bizottság
      (T-740/18. sz. ügy)
      (2019/C 72/44)
      Az eljárás nyelve: angol
      
         Felek
      
      
         Felperes: Taminco BVBA (Gent, Belgium) és Arysta LifeScience Great Britain Ltd (Edinburgh, Egyesült Királyság) (képviselők: C. Mereu és M. Grunchard ügyvédek)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a tiram hatóanyag jóváhagyásának meg nem hosszabbításáráról, valamint a tiramot tartalmazó növényvédő szerrel kezelt vetőmagok használatának és értékesítésének tilalmáról szóló, 2018. október 9-i (EU) 2018/1500 bizottsági végrehajtási rendeletet, (1) és szükség esetén utalja vissza a szóban forgó hatóanyag értékelését az Európai Élelmiszerbiztonsági Hatósághoz (EFSA) és az alpereshez;
               
            
                  —
               
               
                  rendelje el a szóban forgó hatóanyag jóváhagyása érvényességének meghosszabbítását az újbóli értékelés lehetővé tétele érdekében;
               
            
                  —
               
               
                  másodlagosan, semmisítse meg vitatott rendelet azon részét, amely a vetőmagkezelés tekintetében megtiltja szóban forgó hatóanyag jóváhagyásának meghosszabbítását; és
               
            
                  —
               
               
                  valamennyi költség megfizetésére az alperest kötelezze.
               
            
         Jogalapok és fontosabb érvek
      
      Keresetük alátámasztása érdekében a felperesek hat jogalapra hivatkoznak.
      
                  1.
               
               
                  Az első jogalap szerint a megtámadott rendeletet eljárási szabálytalanság elkövetésével fogadták el, mivel az alperes nem vette figyelembe, hogy a felperesek a tiram hatóanyag levélpermetezésre történő használatára vonatkozó kérelmüket visszavonták, és ezt a kérelmet csak a vetőmagkezelés tekintetében tartották fenn.
               
            
                  2.
               
               
                  A második jogalap szerint a vitatott rendeletet nyilvánvaló értékelési hiba alapján fogadták el.
               
            
                  3.
               
               
                  A harmadik jogalap szerint a vitatott rendeletet 1107/2009/EK rendelet (2) 4. cikkének (5) bekezdése alapján fogadták el.
               
            
                  4.
               
               
                  A negyedik jogalap szerint az alperes túlterjeszkedett a hatáskörén azzal, hogy javaslatot tett a szóban forgó hatóanyag besorolására.
               
            
                  5.
               
               
                  Az ötödik jogalap szerint a vitatott rendeletet olyan eljárásban fogadták el, amelyben a felperesek védelemhez való jogát nem tartották tiszteletben.
               
            
                  6.
               
               
                  A hatodik jogalap szerint a vitatott határozat elfogadása során megsértették az elővigyázatosság elvét és az európai uniós jog alapvető elvének minősülő arányosság elvét és az egyenlő bánásmód elvét.
               
            
         (1)  HL 2018. L 254., 1. o.
      
      
         (2)  A növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i európai parlamenti és tanácsi rendelet (HL 2009. L 309., 1. o.).